Milos Kerkez

Miloš Kerkez (* 7. november 2003, Vrbas, Srbsko a Čierna Hora) je profesionálny futbalista, ktorý hrá ako ľavý obranca alebo ľavý krídelník za anglický klub Liverpool. Narodil sa v Srbsku, ale reprezentuje maďarský národný tím.

 Klubová kariéra 
Kerkez sa pripojil k rakúskemu tímu Rapid Viedeň v roku 2014 a hral tam do roku 2019.

 Győr 
V roku 2020 podpísal Kerkez zmluvu s Győrom. V rozhovore pre scoutedftbl.com Kerkez povedal, že počas svojho pôsobenia v Győri sa rozhodol stať maďarským reprezentantom, pretože dostal veľa pomoci a podpory od svojich trénerov a spoluhráčov.

 AC Miláno 
2. februára 2021 podpísal Kerkez zmluvu s AC Miláno, ktorý pôsobí v Serie A. Paolo Maldini mu pár dní pred koncom prestupovej sezóny zavolal, a presvedčil ho, aby sa pripojil k Milánu. Kerkez v rozhovore pre Nemzeti Sport povedal: „Keď vám Maldini volá, nemôžete povedať nie.“ V dôsledku toho sa rozhodol opustiť Győr a prestúpiť do Milána. 17. júla 2021 odohral svoj prvý zápas so seniorským tímom v tréningovom zápase proti Pro Sesto. Nedostal však dostatok herného času, a preto sa v roku 2022 Miláno rozhodol opustiť.

 AZ 
29. januára 2022 podpísal Kerkez zmluvu s klubom AZ, ktorý pôsobí v Eredivisie. 19. mája 2022 odohral svoj prvý zápas za AZ proti Heerenveenu. Zápas sa skončil víťazstvom Heerenveenu 3:2 a Kerkez bol vystriedaný v 77. minúte. 14. augusta 2022 strelil Kerkez svoj prvý gól v Eredivisie proti Sparte Rotterdam. Zápas vyhral AZ 3:2 a Kerkez strelil víťazný gól v 65. minúte. Podľa Nemzeti Sport prejavila o jeho kúpu záujem Benfica, portugalský klub, za neho ale odmietol zaplatiť sumu 20 miliónov eur.

 Bournemouth 

 Sezóna 2023/24 
20. júla 2023 podpísal Kerkez zmluvu s klubom Bournemouth pôsobiacim v Premier League za nezverejnenú sumu. Na trénera zapôsobil v priateľských zápasoch proti Southamptonu, Atalante a Lorientom, a preto bol čoskoro zaradený do základnej zostavy.  12. augusta Kerkez debutoval proti West Ham United v úvodnom zápase sezóny 2023/24. Proti Wolverhamptonu Wanderers bol vylúčený a kvôli tomu musel vynechať tri zápasy. Hoci sa klub proti jeho červenej karte odvolal, Futbalová asociácia (FA) odvolanie zamietla.

 Sezóna 2024 – 2025 
Kerkez bol v Bournemouthu zvolený za hráča mesiaca august. 3. novembra 2024 si pripísal dve asistencie pri víťazstve 2:1 nad Manchestrom City. 30. novembra 2024 Kerkez strelil svoj prvý gól za Bournemouth pri výhre 4:2 proti Wolverhampton Wanderers. V novembri bol jeho gól zvolený za gól mesiaca pre Bournemouth. 18. januára 2025 strelil v 96. minúte štvrtý gól pri víťazstve 4:1 nad Newcastle United v St James' Parku. Kerkez bol v marci  v Bournemouthe zvolený za hráča mesiaca marec.

19. júna 2025 bolo oznámené, že Kerkez bol jedným zo šiestich nominovaných na cenu PFA Mladý hráč roka.

 Liverpool 
26. júna 2025 sa Kerkez pripojil k Liverpoolu. S klubom podpísal zmluvu na päť rokov. Klub za Milosa zaplatil prestupový poplatok vo výške 40 miliónov libier.

 Reprezentačná kariéra 
náhľad|Kerkez hrá za Maďarsko v roku 2024.
Kerkez mal nárok hrať za maďarský aj srbský národný tím. Maďarsko reprezentoval v kategóriách do 17 aj do 21 rokov. V júni 2022 bol povolaný do seniorského tímu Maďarska, kde bol v zápase Ligy národov UEFA 2022/23 proti Anglicku nanominovaný na lavičku striedajúcich hráčov.  23. septembra 2022 Kerkez prvýkrát nastúpil za Maďarsko, kde odohral celý zápas na pozícii ľavého krídelníka, prí výhre 1:0 nad Nemeckom v Lipsku.

16. novembra 2023 dostal Kerkez červenú kartu v kvalifikačnom zápase UEFA Euro 2024 proti Bulharsku.Jeho vylúčenie však negatívne neovplyvnilo výsledok zápasu, keďže Maďarsko sa kvalifikovalo na Euro 2024. V rozhovore maďarský kapitán Szoboszlai povedal, že Kerkezovi počas zápasu proti Bulharsku „v troch rôznych jazykoch povedali, aby nerobil žiadne hlúposti“.

14. mája 2024 bol Kerkez nominovaný do maďarskej nominácie na Majstrovstvá Európy vo futbale UEFA 2024. V úvodnom zápase Maďarska na turnaji proti Švajčiarsku odohral 79 minút, potom ho vystriedal Martin Ádám.  Týmto sa stal najmladším hráčom, ktorý nastúpil za Maďarsko na Majstrovstvách Európy UEFA. Následne nastúpil v základnej zostave proti Nemecku aj Škótsku, pričom Maďarsko skončilo v skupine A na treťom mieste.

 Osobný život 
Kerkez v rozhovore, ktorý publikoval Nemzeti Sport, povedal, že jeho srbský otec aj maďarská stará mama chceli, aby si vybral reprezentovať Maďarsko.

Kerkez sa narodil vo Vrbase v Srbsku. Hovorí srbsky, maďarsky, anglicky a nemecky.

 Úspechy 
Individuálne

 Tím fanúšikov sezóny Premier League : 2024/25 
 Tím sezóny Athletic Premier League: 2024/25 

 Referencie 

 Iné projekty 

 Externé odkazy 
 Profil na webovej stránke AFC Bournemouth

Kategória:Maďarskí futbalisti
Kategória:Srbskí futbalisti
Kategória:Hráči Liverpool FC
Kategória:Hráči AFC Bournemouth
Kategória:Hráči AZ Alkmaar
Kategória:Hráči AC Miláno
Kategória:Hráči SK Rapid Wien
Kategória:Hráči FA Premier League
Kategória:Hráči Eredivisie
Kategória:Hráči Majstrovstiev Európy vo futbale 2024
Kategória:Futbaloví obrancovia
Kategória:Srbské osobnosti maďarského pôvodu
Kategória:Maďarské osobnosti srbského pôvodu